Die polisie en die mynmaatskapppy Harmony Gold het Donderdag ’n sluier van geheimhouding oor die ontvoering van Charmaine Botha van Welkom in die Vrystaat getrek.
Volgens ’n ingeligte na aan die ondersoek het die sindikaat wat Botha Woensdag ontvoer en ’n losprys van twee goudstawe vir haar vrylating geëis het, uiters professioneel opgetree en hul optrede was haarfyn beplan.
Sy is geblinddoek en na ’n sinkhuis iewers in die township gebring waar sy tot met haar vrylating aangehou is.
Volgens die ingeligte is twee goudstawe geëis, maar net een is oorhandig. Dit is egter onseker of die staaf wat oorhandig is, swaarder is as dié wat aanvanklik geëis is en of die ontvoerders bereid was om ’n kleiner losprys te aanvaar.
Die egpaar se dogte in gr. 11 is eers oor haar ma se ontvoering ingelig nadat sy haar eksamenvraestel geskryf het.
Kadmium is ’n karsinogeniese stof wat in erts voorkom waar nywerheidsprosesse plaasvind. Kadmiumvlakke is hoog in Saldanhabaai – nie by oorsprongspunte nie, maar wel in gebiede waar sediment op die bodem versamel en gaan lê.
Skulpvis wat natuurlik op rotse in die baai naby menslike en nywerheids­aktiwiteite voorkom en deur SBWQFT getoets is, toon wel ’n hoër kadmiumvlak as die getoetste oesters van oesterplase wat dieper in die see en verder van nywerhede af geleë is.
Lood word van Transnet se veeldoelige terminaal in Saldanhabaai af uitgevoer en beland met storting per abuis in die water. Clark sê hul toetsmonsters in die gebied van die veeldoelige terminaal toon ’n hoë voorkoms van lood, terwyl die loodvlakke elders in die baai binne ’n meer aanvaarbare perk is. Lood kan ’n negatiewe invloed op die plaaslike oesterbedryf hê.
Die beplande grootskaalse akwakultuurontwikkeling in Saldanhabaai is ’n omstrede kwessie. Een van die vrese wat kampvegters teen die ontwikkeling uitgelig het, is dat uitheemse spesies die baai se ekologie kan versteur.
Migrerende watervoëlspesies asook plaaslike watervoëlspesies het oor die jare aansienlik minder geword en is volgens Clark ’n duidelike aanduiding dat menslike aktiwiteite besig is om die ekologie van Saldanhabaai te verander.
“Laasjaar het ons inligting getoon die baai is bestendig; vanjaar se bevindinge dui ook op bestendigheid, selfs ’n klein verbetering,” het hy aan die volgepakte saal gesê.